PRIMĂRIA MUNICIPIULUI TIMIŞOARA                               De acord,
DIRECŢIA PATRIMONIU                                                           PRIMAR
SERVICIUL ADMINISTRARE IMOBILE
Nr. SC2007-                                                                          Dr. Ing. Gheorghe Ciuhandu

                                                             REFERAT   
            Privind darea din administrarea Consiliului Local al Municipiului Timişoara în  

          administrarea Consiliului Judeţean Timiş a Căminului pentru Persoane Vârstnice                                                                                                             situat în Timişoara str. I. Klein nr. 25-27-29.    
       Căminul pentru Persoane Vârstnice situat in Timişoara str. I.Klein nr. 25-27-29 compus din construcţii şi teren înscris în C.F. nr.17161 nr. top 6439, 6440, 6441, 6442 , face parte din domeniul public al municipiului Timişoara în administrarea Consiliului Local  al municipiului Timişoara.

         Imobilul a fost revendicat în baza O.U.G. nr.94/2000, aprobată cu modificări şi completări prin Legea 501/2002 de către Fundaţia Caritatea, revendicare soluţionată prin decizia nr. 506/16.05.2005 a Guvernului României – Comisia Specială de Retrocedare a unor bunuri imobile care au aparţinut cultelor religioase din România . Prin decizia amintită mai sus au  fost retrocedate construcţiile C25, C27, A25 ( clădiri vechi ) evidenţiate în anexa 1 care face parte din decizie, împreună cu terenul aferent, înscrise în C.F. nr.17161 situate pe parcelele cu nr. top 6439, 6441. Terenul aferent construcţiilor retrocedate urmând a-se stabili printr-o documentaţie de specialitate întocmită de titularul nudei proprietăţi şi utilizatorul actual Căminul pentru Persoane Vârstnice, documentaţie nefinalizată până în prezent , fapt pentru care Fundaţia Caritatea nu este proprietară tabulară asupra imobilului retrocedat.

          După retrocedarea celor trei clădiri vechi, în domeniul public al municipiului Timişoara a mai rămas căminul de bătrâni P+ 4E şi centrala termică,construcţii edificate ulterior şi nu au făcut obiectul retrocedări                                      
            În baza H.C.L.M.T. nr.111/03.04.2007 a încetat finanţarea  Căminului pentru Persoane Vârstnice din bugetul municipiului Timişoara , urmare a preluări acestuia în structura organizatorică a Direcţiei Generale de Asistenţă Socială şi Protecţia  Copilului Timiş din cadrul Consiliului Judeţean Timiş, conform H.C.J.Timiş nr.34/05.04.2007.

           Având în vedere cele de mai sus;

                                                           Propunem:

1. Emiterea unei H.C.L. care să aprobe darea din  administrarea Consiliului Local al municipiului Timişoara în administrarea Consiliului Judeţean Timiş a Căminului pentru Persoane Vârstnice situat in Timişoara str. I. Klein nr. 25-27-29, compus din cămin de bătrâni P+4E, centrală termică şi terenul aferent  înscris în C.F. nr.17161 cu nr. top 6439, 6440 6441,6442, aflat in domeniul public al municipiului Timişoara.
2. Dreptul de administrare se transmite pe perioada finanţări Căminului pentru Persoane Vârstnice, de către Consiliul Judeţean Timiş. Odată cu transmiterea dreptului de administrare se transmit şi obligaţiile ce decurg  din decizia  nr.506/16.05.2005 a Guvernului României, Comisia Specială de Retrocedare a unor bunuri imobile care au aparţinut cultelor religioase din România.

